**PRECIZĒJUMI**

**Cenu aptaujas “Enerģētiskās koksnes šķeldas piegāde laika periodam no 01.09.2023.-31.05.2024. SIA “Rēzeknes siltumtīkli” katlu mājai Atbrīvošanas alejā 155A K-2, Rēzeknē siltumenerģijas ražošanai” (ID Nr. RS 2023/04/CA)**

**NOLIKUMĀ:**

 “SIA “Rēzeknes siltumtīkli” precizē cenu aptaujas “Enerģētiskās koksnes šķeldas piegāde laika periodam no 01.09.2023.-31.05.2024. SIA “Rēzeknes siltumtīkli” katlu mājai Atbrīvošanas alejā 155A K-2, Rēzeknē siltumenerģijas ražošanai” nolikuma sekojošus punktus, turpmāk izsakot tos sekojošā redakcijā:

[1] Nolikuma 1.pielikumā “Pretendenta pieteikums dalībai cenu aptaujā” :

“**Ar šo mēs apliecinām** savu dalību cenu aptaujā **“Enerģētiskās koksnes šķeldas piegāde laika periodam no 01.09.2023.-31.05.2024. SIA “Rēzeknes siltumtīkli” katlu mājai Atbrīvošanas alejā 155A K-2, Rēzeknē siltumenerģijas ražošanai”.** Apstiprinām, ka esam iepazinušies ar Nolikumu un piekrītam visiem cenu aptaujas noteikumiem, tie ir skaidri un saprotami, iebildumu un pretenziju pret tiem nav.

**Ar šo mēs apstiprinām**, ka iesniegtais piedāvājums ir spēkā 45 (četrdesmit piecas) dienas, skaitot no 2023.gada 17.augusta.”

[2] Nolikuma 2.pielikuma “Tehniskā specifikācija” 2.2.2. punktā:

“2.2.2. Piegādes tiek veiktas ar specializētu autotransportu, t.i., šķeldas puspiekabe ar kustīgo grīdu šķeldas izkraušanai uz aizmuguri vai šķeldas vedēju ar konteineru. Ja šķeldas piegāde tiek veikta ar šķeldas vedēju ar konteineru, Piegādātājs nodrošina, ka šis autotransports ir spējīgs iegriezties Pasūtītāja šķeldas noliktavā (tai skaitā zem noliktavas jumta) un izkraut kurināmo. Piegādājot kravu, Piegādātājam ir jānodrošina visi šķeldas piegādes dokumenti atbilstoši kravas apjomam;”

[3] Nolikuma 7.pielikuma “Koksnes šķeldas iepirkuma līguma projekta” 3.8. punktā:

“ 3.8. Līguma 3.7.punktā minētajā gadījumā PIEGĀDĀTĀJS uz sava rēķina 2 (divu) darba dienu laikā pēc PASŪTĪTĀJA pretenzijas saņemšanas dienas aizvieto Līgumam neatbilstoši Preci ar Līguma nosacījumiem atbilstošu Preci.”

[4] Nolikuma 7.pielikuma “Koksnes šķeldas iepirkuma līguma projekta” 7.4.2.2. punktā:

“7.4.2.2. PIEGĀDĀTĀJS ir būtiski nokavējis piegādes termiņu un termiņa kavējumā nav vainojams PASŪTĪTĀJS, un PIEGĀDĀTĀJS nav PASŪTĪTĀJAM sniedzis objektīvu pamatojumu par piegādes termiņa kavējumiem, un šāds termiņu nokavējums konstatēts vismaz 3 (trīs) reizes. Par būtisku kavējumu ir uzskatāms periods, kas pārsniedz 10 (desmit) dienas;”

Informējam, ka precizējumi nolikumā ir iezīmēti spilgti zilā krāsā.

SIA “Rēzeknes siltumtīkli” izvērtējot, ka veiktie precizējumi Cenu aptaujā ir nebūtiski, nepagarina pretendentu piedāvājumu iesniegšanas termiņu. Līdz ar to, pretendentu piedāvājumu iesniegšanas termiņš ir **17.08.2023. pulksten 10.00.**